TOA "2020Q1

บริษัท ทีโอเอ เพ้นท์ (ประเทศไทย) จำกัด (มหาชน) (“บริษัท”) เป็นบริษัทมหาชนจำกัด และเป็นบริษัทจดทะเบียนในตลาดหลักทรัพย์
แห่งประเทศไทย ซึ่งจัดตั้งขึ้นในประเทศไทยและมีที่อยู่ตามที่จดทะเบียนดังนี้

เลขที่ 31/2 หมู่ 3 ถนนบางนา-ตราด ตำบลบางเสาธง อำเภอบางเสาธง จังหวัดสมุทรปราการ

การดำเนินธุรกิจหลักของบริษัทและบริษัทย่อย (“กลุ่มกิจการ”) คือ การผลิตและจำหน่ายสีและเคมีภัณฑ์

ข้อมูลทางการเงินรวมและข้อมูลทางการเงินเฉพาะกิจการระหว่างกาลนี้แสดงในสกุลเงินบาทด้วยหน่วยพันบาท เว้นแต่ได้ระบุเป็นอย่างอื่น

ข้อมูลทางการเงินรวมและข้อมูลทางการเงินเฉพาะกิจการระหว่างกาลได้รับอนุมัติจากคณะกรรมการบริษัทเมื่อวันที่ 12 พฤษภาคม พ.ศ. 2563

ข้อมูลทางการเงินรวมและข้อมูลทางการเงินเฉพาะกิจการระหว่างกาลได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชี 31 ธันวาคม พ.ศ. 2562

ข้อมูลทางการเงินระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลภาษาไทยที่จัดทำตามกฎหมาย ในกรณี
ที่มีเนื้อความขัดแย้งกันหรือมีการตีความแตกต่างกัน ให้ใช้ข้อมูลทางการเงินระหว่างกาลฉบับภาษาไทยเป็นหลัก

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับรอบปีบัญชีสิ้นสุดวันที่ 31 ธันวาคม พ.ศ. 2562 ยกเว้นเรื่องดังต่อไปนี้

การนำมาตรฐานการรายงานทางการเงินฉบับใหม่มาถือปฏิบัติดังที่กล่าวในหมายเหตุ 4 และ

การนำข้อยกเว้นจากมาตรการผ่อนปรนชั่วคราวเพื่อลดผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (มาตรการผ่อนปรนชั่วคราวเพื่อลดผลกระทบจาก COVID-19) ที่ออกโดยสภาวิชาชีพบัญชี มาถือปฏิบัติสำหรับรอบระยะเวลารายงานสิ้นสุดภายในช่วงเวลาระหว่างวันที่ 1 มกราคม พ.ศ. 2563 ถึงวันที่ 31 ธันวาคม พ.ศ. 2563 โดยใช้
มาตรการผ่อนปรนในส่วนที่เกี่ยวข้องกับการนำมาตรฐานใหม่มาถือปฏิบัติดังที่กล่าวในหมายเหตุ 4

กลุ่มกิจการได้นำมาตรฐานการรายงานทางการเงินที่เกี่ยวกับเครื่องมือทางการเงิน (TAS 32, TFRS 7 และ TFRS 9) และที่เกี่ยวกับสัญญาเช่า (TFRS 16) มาปรับใช้ตั้งแต่วันที่ 1 มกราคม พ.ศ. 2563 โดยใช้วิธีรับรู้ผลกระทบสะสมไปยังกำไรสะสมต้นงวด (Modified retrospective) และไม่ปรับปรุงข้อมูลเปรียบเทียบ กลุ่มกิจการได้ทำการปรับปรุงรายการและจัดประเภทรายการใหม่ตามข้อกำหนดของมาตรฐานการรายงานทางการเงินฉบับใหม่ โดยผลสะสมของการเริ่มใช้มาตรฐานการบัญชีใหม่จะปรับปรุงในยอดยกมา ณ วันที่ 
1 มกราคม พ.ศ. 2563 ของงบแสดงฐานะการเงิน

การปรับปรุงรายการแต่ละรายการในงบแสดงฐานะการเงินจากการปรับใช้กลุ่มมาตรฐานการรายงานทางการเงินเกี่ยวกับเครื่องมือ
ทางการเงิน (TAS 32 และ TFRS 9) และมาตรฐานเรื่องสัญญาเช่า (TFRS 16) เป็นครั้งแรกมีดังนี้

การนำมาตรฐานการรายงานทางการเงินฉบับใหม่มาถือปฏิบัติมีผลกระทบต่อวิธีปฏิบัติทางบัญชีของกลุ่มกิจการที่เป็นสาระสำคัญในเรื่องดังต่อไปนี้

เงินลงทุนในตราสารหนี้และตราสารทุนที่จัดเป็นเงินลงทุนในหลักทรัพย์เพื่อค้า

เงินลงทุนในตราสารหนี้และตราสารทุนที่จัดเป็นเงินลงทุนในหลักทรัพย์เพื่อค้าถูกจัดประเภทเป็นสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน

เงินลงทุนในตราสารทุน

เงินลงทุนในตราสารทุน จากเดิมจัดประเภทเป็นเงินลงทุนระยะยาวอื่นและแสดงด้วยวิธีราคาทุน เปลี่ยนเป็นจัดประเภทเป็นสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น

การด้อยค่า

จากข้อกำหนดทางบัญชีใหม่เกี่ยวกับการรับรู้รายการขาดทุนจากการด้อยค่า กลุ่มกิจการพิจารณาการด้อยค่าของลูกหนี้การค้าและลูกหนี้ตามสัญญาเช่าซื้อโดยใช้วิธีการอย่างง่ายในการพิจารณาและรับรู้ผลขาดทุนด้านเครดิตที่คาดว่าจะเกิดขึ้น ณ วันที่รับรู้เริ่มแรกจำนวน 76.31 ล้านบาท สำหรับงบการเงินรวมและจำนวน 32.39 ล้านบาท สำหรับงบการเงินเฉพาะกิจการ โดยรับรู้การปรับปรุงเมื่อเริ่มนำมาตรฐานมาใช้ครั้งแรกในกำไรสะสมต้นงวด

สัญญาเช่า

กลุ่มกิจการได้นำ TFRS 16 มาถือปฏิบัติ โดยการรับรู้หนี้สินตามสัญญาเช่าสำหรับสัญญาเช่าที่ได้เคยถูกจัดประเภทเป็นสัญญาเช่าดำเนินงานตามมาตรฐานการบัญชีฉบับที่ 17 (TAS 17) เรื่อง สัญญาเช่า ทั้งนี้ หนี้สินตามสัญญาเช่า ณ วันที่นำ TFRS 16 มาถือปฏิบัติดังกล่าวจะรับรู้ด้วยมูลค่าปัจจุบันของหนี้สินที่จะต้องชำระ คิดลดด้วยอัตรากู้ยืมส่วนเพิ่ม ณ วันที่ 1 มกราคม พ.ศ. 2563 โดยอัตรากู้ยืม
ส่วนเพิ่มถัวเฉลี่ยถ่วงน้ำหนักที่กลุ่มกิจการนำมาใช้ในการคิดลดดังกล่าว อยู่ระหว่างร้อยละ 1.81 ถึง ร้อยละ 3.50

รายการกระทบยอดภาระผูกพันตามสัญญาเช่าดำเนินงานที่เคยเปิดเผยในงบการเงินของปีก่อนกับหนี้สินตามสัญญาเช่า ณ วันต้นงวดของปีปัจจุบัน มีดังนี้

กลุ่มกิจการรับรู้สินทรัพย์สิทธิการใช้ด้วยจำนวนเดียวกับหนี้สินตามสัญญาเช่า ปรับปรุงด้วยยอดยกมาของจำนวนเงินค่าเช่าค้างชำระและสิทธิการเช่า(แสดงรวมในสินทรัพย์ไม่มีตัวตน) ที่แสดงในงบแสดงฐานะการเงิน ณ วันที่ 31 ธันวาคม พ.ศ. 2562 ทั้งนี้ กลุ่มกิจการไม่มีสัญญาเช่าที่เป็นสัญญาที่สร้างภาระที่ต้องนำมาปรับปรุงกับสินทรัพย์สิทธิการใช้ ณ วันที่นำ TFRS 16 มาถือปฏิบัติครั้งแรก

สินทรัพย์สิทธิการใช้ที่รับรู้นั้น เป็นการเช่าสินทรัพย์ดังต่อไปนี้

ในการนำ TFRS 16 มาถือปฏิบัติเป็นครั้งแรกนั้น กลุ่มกิจการได้เลือกใช้วิธีผ่อนปรนในทางปฏิบัติตามมาตรฐานสำหรับสัญญาเช่าที่กิจการมีอยู่ก่อนวันที่ 1 มกราคม พ.ศ. 2563 ดังนี้

ใช้อัตราคิดลดอัตราเดียวสำหรับกลุ่มสัญญาเช่าสินทรัพย์อ้างอิงที่มีลักษณะคล้ายคลึงกันอย่างสมเหตุสมผล

พิจารณาว่าสัญญาเช่าเป็นสัญญาที่สร้างภาระหรือไม่ตามการประเมินก่อนนำ TFRS 16 มาถือปฏิบัติ

ถือว่าสัญญาเช่าดำเนินงานที่มีอายุสัญญาเช่าคงเหลือน้อยกว่า 12 เดือนนับจากวันที่ 1 มกราคม พ.ศ. 2563 เป็นสัญญาเช่าระยะสั้น

สัญญาเช่าซึ่งสินทรัพย์อ้างอิงมีมูลค่าต่ำ

ไม่รวมต้นทุนทางตรงเริ่มแรกในการวัดมูลค่าสินทรัพย์สิทธิการใช้

ใช้ข้อเท็จจริงที่ทราบภายหลังในการกำหนดอายุสัญญาเช่า ในกรณีที่สัญญาให้สิทธิเลือกขยายอายุสัญญาเช่าหรือยกเลิกสัญญาเช่า

เลือกที่จะไม่พิจารณาใหม่ว่าสัญญาต่าง ๆ เข้าเงื่อนไขของสัญญาเช่าตาม TFRS 16 หรือไม่ โดยยึดตามการพิจารณาของมาตรฐานการบัญชีและการตีความมาตรฐานการบัญชีฉบับเดิม คือ TAS 17 และ TFRIC 4 เรื่อง การประเมินว่าข้อตกลงประกอบด้วยสัญญาเช่าหรือไม่

นโยบายการบัญชีที่เปลี่ยนแปลงไปจากการนำกลุ่มมาตรฐานการรายงานทางการเงินเกี่ยวกับเครื่องมือทางการเงิน และมาตรฐานเรื่องสัญญาเช่ามาถือปฏิบัติ

เงินลงทุนและสินทรัพย์ทางการเงินอื่น

การจัดประเภทและการวัดมูลค่า

ตั้งแต่วันที่ 1 มกราคม พ.ศ. 2563 กลุ่มกิจการจัดประเภทสินทรัพย์ทางการเงิน โดยแบ่งเป็นแต่ละประเภทดังนี้

สินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรหรือขาดทุน (FVPL) หรือด้วยมูลค่ายุติธรรมผ่านกำไรขาดทุนเบ็ดเสร็จอื่น (FVOCI)

สินทรัพย์ทางการเงินที่วัดมูลค่าด้วยวิธีราคาทุนตัดจำหน่าย (Amortised cost)

กลุ่มกิจการรับรู้สินทรัพย์ทางการเงินในวันซื้อขายด้วยมูลค่ายุติธรรม บวกด้วยต้นทุนการทำรายการซึ่งเกี่ยวข้องโดยตรงกับการได้มาซึ่งสินทรัพย์ทางการเงิน ยกเว้นสินทรัพย์ทางการเงินที่วัดมูลค่ายุติธรรมผ่านกำไรหรือขาดทุน ซึ่งกลุ่มกิจการจะรับรู้ต้นทุนการทำรายการในกำไรหรือขาดทุน

กลุ่มกิจการพิจารณาลักษณะของกระแสเงินสดโดยรวมของสินทรัพย์ทางการเงินซึ่งมีอนุพันธ์แฝง (Embedded derivatives) เพื่อพิจารณาว่าเข้าเงื่อนไขการจ่ายชำระด้วยเงินต้นและดอกเบี้ยหรือไม่

ตราสารหนี้

การวัดมูลค่าในภายหลังของตราสารหนี้จะพิจารณาจากโมเดลธุรกิจ (Business model) ในการจัดการสินทรัพย์ทางการเงินและจากลักษณะของกระแสเงินสดตามสัญญา โดยจัดเป็น 3 ประเภทตามลักษณะการวัดมูลค่า ดังนี้

ราคาทุนตัดจัดหน่าย: สินทรัพย์ที่กลุ่มกิจการถือไว้เพื่อรับชำระกระแสเงินสดตามสัญญาที่มีลักษณะของเงินต้นและดอกเบี้ย (SPPI) จะรับรู้ด้วยราคาทุนตัดจำหน่าย รายได้ดอกเบี้ยจะรับรู้ตามวิธีอัตราดอกเบี้ยที่แท้จริงและแสดงรวมอยู่ในรายได้ทางการเงิน กำไรหรือขาดทุนจากการตัดรายการและกำไรขาดทุนจากอัตราแลกเปลี่ยนจะรับรู้ในรายการกำไรหรือขาดทุนอื่น ส่วนรายการขาดทุนจากการด้อยค่าจะรับรู้ในค่าใช้จ่ายในการบริหาร

มูลค่ายุติธรรมผ่านกำไรขาดทุนเบ็ดเสร็จอื่น (FVOCI): สินทรัพย์ที่กลุ่มกิจการถือไว้เพื่อรับชำระกระแสเงินสดตามสัญญา
ที่มีลักษณะของเงินต้นและดอกเบี้ย (SPPI) และถือไว้เพื่อขาย จะรับรู้ด้วยมูลค่ายุติธรรมผ่านกำไรขาดทุนเบ็ดเสร็จอื่น 
การเปลี่ยนแปลงในมูลค่าตามบัญชีของสินทรัพย์ทางการเงินกลุ่มนี้จะรับรู้ในกำไรขาดทุนเบ็ดเสร็จอื่น ยกเว้นรายการขาดทุนจากการด้อยค่ารับรู้ในค่าใช้จ่ายในการบริหาร รายได้ดอกเบี้ยจะรับรู้ในส่วนของรายได้อื่น และกำไรขาดทุนจากอัตราแลกเปลี่ยนจะรับรู้เป็นรายการแยกต่างหาก กำไรหรือขาดทุนที่รับรู้สะสมอยู่ในกำไรขาดทุนเบ็ดเสร็จอื่นจะถูกจัดประเภทใหม่มายังกำไรหรือขาดทุนเมื่อมีการตัดรายการสินทรัพย์ทางการเงินดังกล่าว

มูลค่ายุติธรรมผ่านกำไรขาดทุน (FVPL): สินทรัพย์ที่กลุ่มกิจการถือไว้ที่ไม่เข้าเงื่อนไขการวัดมูลค่าแบบราคาทุนตัดจำหน่าย และมูลค่ายุติธรรมผ่านกำไรขาดทุนเบ็ดเสร็จอื่น จะถูกรับรู้ด้วยมูลค่ายุติธรรมผ่านกำไรขาดทุน โดยกำไรหรือขาดทุนจากการวัดมูลค่าภายหลังการรับรู้เริ่มแรกจะแสดงเป็นรายการแยกต่างหาก

กลุ่มกิจการโอนจัดประเภทตราสารหนี้เมื่อโมเดลธุรกิจ (Business model) ในการจัดการสินทรัพย์ทางการเงินเปลี่ยนไปเท่านั้น

ตราสารทุน

กลุ่มกิจการจัดประเภทเงินลงทุนในตราสารทุนเป็น 2 ประเภทตามการวัดมูลค่า (ซึ่งไม่สามารถเปลี่ยนแปลงได้) คือ ก) มูลค่ายุติธรรมผ่านกำไรหรือขาดทุน หรือ ข) มูลค่ายุติธรรมผ่านกำไรขาดทุนเบ็ดเสร็จอื่นซึ่งจะไม่สามารถรับรู้ไปยังกำไรหรือขาดทุนในภายหลัง 
โดยกลุ่มกิจการพิจารณาการวัดมูลค่าดังกล่าวในแต่ละตราสารทุนแยกต่างหากจากกัน สำหรับเงินปันผลจากตราสารทุนดังกล่าวจะรับรู้ในกำไรหรือขาดทุนและแสดงรวมอยู่ในรายได้อื่น

ทั้งนี้ กลุ่มกิจการเลือกนำข้อยกเว้นจากมาตรการผ่อนปรนชั่วคราวเพื่อลดผลกระทบจาก COVID-19 ที่ออกโดยสภาวิชาชีพบัญชี 
มาถือปฏิบัติสำหรับรอบระยะเวลารายงานสิ้นสุดภายในช่วงเวลาระหว่างวันที่ 1 มกราคม พ.ศ. 2563 ถึงวันที่ 31 ธันวาคม พ.ศ. 2563 สำหรับการวัดมูลค่าเงินลงทุนในตราสารทุนที่ไม่อยู่ในความต้องการของตลาด ณ วันสิ้นรอบระยะเวลาบัญชี ด้วยมูลค่าเดียวกับมูลค่ายุติธรรมของเงินลงทุนดังกล่าว ณ วันที่ 1 มกราคม พ.ศ. 2563 ดังนั้นเงินลงทุนในตราสารทุนที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จ ณ วันที่ 31 มีนาคม พ.ศ. 2563 วัดมูลค่าด้วยมูลค่ายุติธรรมของเงินลงทุนดังกล่าว ณ วันที่ 1 มกราคม พ.ศ. 2563

การด้อยค่า

ตั้งแต่วันที่ 1 มกราคม พ.ศ. 2563 กลุ่มกิจการต้องพิจารณาและรับรู้ผลขาดทุนด้านเครดิตที่คาดว่าจะเกิดขึ้น โดยรวมการคาดการณ์เหตุการณ์ในอนาคต (Forward looking) ของสินทรัพย์ทางการเงินที่เป็นตราสารหนี้ที่วัดมูลค่าด้วยวิธีวัดมูลค่ายุติธรรมผ่านกำไรขาดทุนเบ็ดเสร็จอื่นและด้วยวิธีราคาทุนตัดจำหน่าย ซึ่งวิธีการวัดมูลค่าผลขาดทุนจากการด้อยค่านั้น ขึ้นอยู่กับว่ามีการเพิ่มขึ้นของความเสี่ยงด้านเครดิตของสินทรัพย์หรือไม่ ยกเว้นการด้อยค่าของลูกหนี้การค้า สินทรัพย์ที่เกิดจากสัญญา และลูกหนี้ตามสัญญาเช่า ซึ่งกลุ่มกิจการเลือกใช้วิธีการอย่างง่ายในการพิจารณารับรู้ผลขาดทุนจากการด้อยค่า

ทั้งนี้ กลุ่มกิจการเลือกนำข้อยกเว้นจากมาตรการผ่อนปรนชั่วคราวเพื่อลดผลกระทบจาก COVID-19 ที่ออกโดยสภาวิชาชีพบัญชี 
มาถือปฏิบัติสำหรับรอบระยะเวลารายงานสิ้นสุดภายในช่วงเวลาระหว่างวันที่ 1 มกราคม พ.ศ. 2563 ถึงวันที่ 31 ธันวาคม พ.ศ. 2563 โดยเลือกที่จะไม่นำข้อมูลที่มีการคาดการณ์ไปในอนาคต (Forward looking information) มาใช้ในการพิจารณารับรู้ผลขาดทุนด้านเครดิตที่คาดว่าจะเกิดขึ้นของลูกหนี้การค้า สินทรัพย์ที่เกิดจากสัญญา ลูกหนี้ตามสัญญาเช่า และเงินให้กู้แก่กิจการที่เกี่ยวข้องกัน

สัญญาค้ำประกันทางการเงิน

กลุ่มกิจการรับรู้สัญญาค้ำประกันทางการเงินเป็นหนี้สินทางการเงินเมื่อให้การค้ำประกันด้วยมูลค่ายุติธรรม และวัดมูลค่าในภายหลังด้วยมูลค่าที่สูงกว่าระหว่าง ก) จำนวนเงินค่าเผื่อผลขาดทุนด้านเครดิตที่คาดว่าจะเกิดขึ้นของสัญญาค้ำประกันและ ข) จำนวนเงินที่รับรู้เมื่อเริ่มแรกหักด้วยจำนวนเงินสะสมของรายได้ที่รับรู้

อนุพันธ์ทางการเงิน

อนุพันธ์ทางการเงินรับรู้เริ่มแรกด้วยมูลค่ายุติธรรม ณ วันที่กลุ่มกิจการเข้าทำสัญญาอนุพันธ์ และวัดมูลค่าในภายหลังด้วยมูลค่ายุติธรรม ณ วันสิ้นรอบระยะเวลารายงาน โดยกลุ่มกิจการรับรู้การเปลี่ยนแปลงในมูลค่ายุติธรรมของอนุพันธ์ไปยังกำไรหรือขาดทุนอื่น

สัญญาเช่า

กลุ่มกิจการมีสัญญาเช่าที่ดิน ออฟฟิศ คลังสินค้า อุปกรณ์ และรถยนต์ โดยสัญญาเช่าส่วนใหญ่จะมีระยะเวลาการเช่าคงที่เป็นเวลา 3 ถึง 
10 ปี โดยบางสัญญามีเงื่อนไขให้สามารถต่อสัญญาได้ ก่อนปี พ.ศ. 2563 กลุ่มกิจการได้จัดประเภทสัญญาเช่าที่ดิน อาคาร และอุปกรณ์ต่าง ๆ เป็นสัญญาเช่าประเภทสัญญาเช่าดำเนินงาน โดยค่าเช่าที่จ่ายภายใต้สัญญาเช่าดำเนินงาน สุทธิจากเงินจูงใจตามสัญญาเช่า
ที่ได้รับจากผู้ให้เช่า จะรับรู้ตามวิธีเส้นตรงตลอดอายุสัญญาเช่า

ตั้งแต่วันที่ 1 มกราคม พ.ศ. 2563 กลุ่มกิจการรับรู้สัญญาเช่าเมื่อกลุ่มกิจการสามารถเข้าถึงสินทรัพย์ตามสัญญาเช่า เป็นสินทรัพย์สิทธิการใช้ และหนี้สินตามสัญญาเช่า โดยค่าเช่าที่ชำระจะปันส่วนเป็นการจ่ายชำระหนี้สินและต้นทุนทางการเงิน โดยต้นทุนทางการเงิน
จะรับรู้ในกำไรหรือขาดทุนตลอดระยะเวลาสัญญาเช่าด้วยอัตราดอกเบี้ยคงที่จากยอดหนี้สินตามสัญญาเช่าที่คงเหลืออยู่ กลุ่มกิจการ
คิดค่าเสื่อมราคาสินทรัพย์สิทธิการใช้ตามวิธีเส้นตรงตามอายุที่สั้นกว่าระหว่างอายุสินทรัพย์และระยะเวลาการเช่า

สินทรัพย์และหนี้สินตามสัญญาเช่ารับรู้เริ่มแรกด้วยมูลค่ายุติธรรมค่าเช่าจ่าย ซึ่งประกอบไปด้วย

ค่าเช่าคงที่สุทธิด้วยเงินจูงใจค้างรับ

ค่าเช่าผันแปร ที่อ้างอิงจากอัตราหรือดัชนี

มูลค่าที่คาดว่าจะต้องจ่ายจากการรับประกันมูลค่าคงเหลือ

ราคาสิทธิเลือกซื้อหากมีความแน่นอนอย่างสมเหตุสมผลที่กลุ่มกิจการจะใช้สิทธิ และ

ค่าปรับจากการยกเลิกสัญญา หากอายุของสัญญาเช่าสะท้อนถึงการที่กลุ่มกิจการคาดว่าจะยกเลิกสัญญานั้น

กลุ่มกิจการจะคิดลดค่าเช่าจ่ายข้างต้นด้วยอัตราดอกเบี้ยโดยนัยตามสัญญา หากไม่สามารถหาอัตราดอกเบี้ยโดยนัยได้ กลุ่มกิจการ
จะคิดลดด้วยอัตราการกู้ยืมส่วนเพิ่มของผู้เช่า ซึ่งก็คืออัตราที่สะท้อนถึงการกู้ยืม เพื่อให้ได้มาซึ่งสินทรัพย์ที่มีมูลค่าใกล้เคียงกัน 
ในสภาวะเศรษฐกิจ อายุสัญญา และเงื่อนไขที่ใกล้เคียงกัน

สินทรัพย์สิทธิการใช้จะรับรู้ด้วยจำนวนที่รับรู้เริ่มแรกของหนี้สินตามสัญญาเช่า รวมถึงค่าเช่าจ่ายที่ได้ชำระก่อนเริ่ม หรือ ณ วันทำสัญญาสุทธิจากเงินจูงใจที่ได้รับตามสัญญาเช่า ต้นทุนทางตรงเริ่มแรก และต้นทุนการปรับสภาพสินทรัพย์ โดยค่าเช่าที่จ่ายตามสัญญาเช่าระยะสั้นและสัญญาเช่าสินทรัพย์ที่มีมูลค่าต่ำจะรับรู้เป็นค่าใช้จ่ายตามวิธีเส้นตรง สัญญาเช่าระยะสั้นคือสัญญาเช่าที่มีอายุสัญญาเช่า
น้อยกว่าหรือเท่ากับ 12 เดือน สินทรัพย์ที่มีมูลค่าต่ำประกอบด้วย สัญญาเช่าอุปกรณ์คอมพิวเตอร์ และอุปกรณ์สำนักงานขนาดเล็ก

ในการจัดทำข้อมูลทางการเงินระหว่างกาล ผู้บริหารต้องใช้ดุลยพินิจ การประมาณการ และข้อสมมติที่มีผลกระทบต่อการนำนโยบาย
การบัญชีมาใช้ และจำนวนเงินของสินทรัพย์และหนี้สิน รายได้และค่าใช้จ่าย ผลที่เกิดขึ้นจริงอาจแตกต่างจากประมาณการ

ข้อมูลตามส่วนงานกลุ่มกิจการไม่ได้นำเสนอข้อมูลจำแนกตามส่วนงาน เนื่องจากผู้มีอำนาจตัดสินใจสูงสุดด้านการดำเนินงานพิจารณาว่ากลุ่มกิจการมีการดำเนินธุรกิจผลิตและจำหน่ายสีและเคมีภัณฑ์เพียงส่วนงานเดียว ผู้มีอำนาจตัดสินใจสูงสุดด้านการดำเนินงานประเมินผลการดำเนินงานโดยพิจารณาจากผลกำไรก่อนภาษีตามส่วนงาน ซึ่งใช้เกณฑ์ในการวัดผลการดำเนินงานเช่นเดียวกับการจัดทำงบการเงิน

สำหรับงวดสามเดือนสิ้นสุดวันที่ 31 มีนาคม พ.ศ. 2563 และ พ.ศ. 2562 รายได้จากการขายทั้งหมดของกลุ่มกิจการรับรู้เมื่อปฏิบัติตามภาระที่ต้องปฏิบัติเสร็จสิ้น (point in time)

ตารางต่อไปนี้แสดงสินทรัพย์และหนี้สินทางการเงินที่วัดมูลค่าด้วยมูลค่ายุติธรรมในแต่ละระดับ แต่ไม่รวมถึงรายการที่มูลค่ายุติธรรมใกล้เคียงกับราคาตามบัญชี

ไม่มีรายการโอนระหว่างลำดับชั้นมูลค่ายุติธรรมในระหว่างงวด

มูลค่ายุติธรรมของเครื่องมือทางการเงินในระดับ 1 อ้างอิงจากราคาเสนอซื้อล่าสุดจากตลาดหลักทรัพย์แห่งประเทศไทย ส่วนมูลค่ายุติธรรมของเครื่องมือทางการเงินในระดับที่ 2 อ้างอิงมูลค่าสุทธิทางบัญชี (NAV) ที่เผยแพร่โดยบริษัทบริหารจัดการ

การแพร่ระบาดของโรคติดเชื้อไวรัสโคโรน่า 2019 (“การระบาดของ COVID-19”) อาจส่งผลต่อความผันผวนต่อราคาของหลักทรัพย์
ที่กลุ่มกิจการถืออยู่ภายหลังวันสิ้นรอบระยะเวลารายงาน ซึ่งกลุ่มกิจการมีแผนการจัดการความเสี่ยงและนโยบายที่เกี่ยวข้อง โดยจะพิจารณาจากสถานการณ์และประเมินผลกระทบต่อกลุ่มกิจการ รวมทั้งการจัดการอย่างมีประสิทธิผลเพื่อลดผลกระทบดังกล่าว

การเปลี่ยนแปลงของสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุนซึ่งประกอบด้วย ตราสารหนี้และตราสารทุน สำหรับงวดสามเดือนสิ้นสุดวันที่ 31 มีนาคม พ.ศ. 2563 มีดังนี้

ตั้งแต่วันที่ 1 มกราคม พ.ศ. 2563 กลุ่มกิจการแสดงข้อมูลอายุของลูกหนี้การค้าโดยนับอายุหนี้จากวันที่แสดงในเอกสารการขาย ทั้งนี้ข้อมูล ณ วันที่ 31 ธันวาคม พ.ศ. 2562 ได้ถูกปรับปรุง เพื่อให้ข้อมูลสามารถเปรียบเทียบกันได้

ลูกหนี้การค้าสามารถวิเคราะห์ตามอายุหนี้ได้ดังนี้

การเปลี่ยนแปลงของเงินลงทุนในบริษัทย่อยสำหรับงวดสามเดือนสิ้นสุดวันที่ 31 มีนาคม พ.ศ. 2563 มีดังนี้

ในระหว่างงวด บริษัทซื้อหุ้นสามัญของบริษัท ทีโอเอ เพ้นท์ (ประเทศอินโดนีเซีย) จำกัด ที่ถือโดยส่วนได้เสียที่ไม่มีอำนาจควบคุมจำนวน 84,150 หุ้น ที่มูลค่าหุ้นละ 10 เหรียญสหรัฐฯ เป็นจำนวนเงินประมาณ 26.96 ล้านบาท  ทำให้สัดส่วนการลงทุนของบริษัท
ในบริษัทย่อยดังกล่าวเพิ่มขึ้นจากร้อยละ 75 เป็นร้อยละ 99.75 กลุ่มกิจการได้ปรับปรุงมูลค่าตามบัญชีของส่วนของเจ้าของ และส่วนได้เสียที่ไม่อำนาจควบคุมเพื่อสะท้อนการเปลี่ยนแปลงในสัดส่วนการถือหุ้นและรับรู้จำนวน 96.27 ล้านบาท เป็น “การเปลี่ยนแปลงส่วนได้เสียของบริษัทใหญ่ในบริษัทย่อย” ในส่วนของเจ้าของ

รายละเอียดของเงินลงทุน

ณ วันที่ 31 มีนาคม พ.ศ. 2563 เงินลงทุนในบริษัทย่อยที่เปลี่ยนแปลงจากงบการเงินสำหรับปีสิ้นสุดวันที่ 31 ธันวาคม พ.ศ. 2562 มีดังนี้

การเปลี่ยนแปลงของที่ดิน อาคาร และอุปกรณ์ สินทรัพย์สิทธิการใช้ และสินทรัพย์ไม่มีตัวตน มีดังนี้

ภาษีเงินได้สำหรับงวดสามเดือนสิ้นสุดวันที่ 31 มีนาคม พ.ศ. 2563 และ พ.ศ. 2562 มีดังนี้

รายการกับบุคคลหรือกิจการที่เกี่ยวข้องกันสำหรับงวดสามเดือนสิ้นสุดวันที่ 31 มีนาคม พ.ศ. 2563 และพ.ศ. 2562 มีดังนี้

รายได้จากการขายสินค้าและบริการและรายได้อื่น

การซื้อสินค้าและบริการ

ยอดค้างชำระที่เกิดจากการขายและซื้อสินค้าและบริการ

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบุคคลหรือกิจการที่เกี่ยวข้องกัน มีดังนี้

เงินให้กู้ระยะสั้นแก่กิจการที่เกี่ยวข้องกัน

การเปลี่ยนแปลงของเงินให้กู้ระยะสั้นแก่กิจการที่เกี่ยวข้องกันสำหรับงวดสามเดือนสิ้นสุดวันที่ 31 มีนาคม พ.ศ. 2563 และ 
พ.ศ. 2562 ดังนี้

เงินให้กู้ระยะสั้นแก่กิจการที่เกี่ยวข้องกันเป็นเงินให้กู้ที่ไม่มีหลักประกันในสกุลดอลลาร์สหรัฐฯและริงกิตมาเลเซีย เงินให้กู้ยืมดังกล่าวมีกำหนดจ่ายชำระคืนเมื่อทวงถาม และมีอัตราดอกเบี้ยระหว่างร้อยละ 3.00 ถึง 3.50 ต่อปี (พ.ศ. 2562 : ร้อยละ 3.00 ถึง 3.50)

ค่าตอบแทนผู้บริหารสำคัญของกิจการ

ผู้บริหารสำคัญรวมถึงกรรมการและคณะผู้บริหารระดับสูง ค่าตอบแทนที่จ่ายหรือค้างจ่ายสำหรับผู้บริหารสำคัญ สำหรับงวด
สามเดือนสิ้นสุดวันที่ 31 มีนาคม พ.ศ. 2563 และพ.ศ. 2562 มีดังนี้

เมื่อวันที่ 24 มีนาคม พ.ศ. 2563 ที่ประชุมคณะกรรมการบริษัทครั้งที่ 3/2563 มีมติได้อนุมัติการจ่ายเงินปันผลระหว่างกาลจาก
กำไรสุทธิสำหรับปีสิ้นสุดวันที่ 31 ธันวาคม พ.ศ. 2562 จำนวน 0.27 บาทต่อหุ้น สำหรับหุ้นจำนวน 2,029,000,000 หุ้น รวมเป็น
เงินทั้งสิ้น 547.83 ล้านบาท โดยบริษัทจ่ายเงินปันผลระหว่างกาลดังกล่าวในวันที่ 23 เมษายน พ.ศ. 2563

15.1 	ภาระผูกพันรายจ่ายฝ่ายทุน

ณ วันที่ 31 มีนาคม พ.ศ. 2563 และ 31 ธันวาคม พ.ศ. 2562 ภาระผูกพันรายจ่ายฝ่ายทุน ซึ่งยังไม่ได้รับรู้ในงบการเงิน มีดังนี้

15.2 	สัญญาเช่าที่ยกเลิกไม่ได้

กลุ่มกิจการได้ทำสัญญาเช่าที่ยกเลิกไม่ได้เกี่ยวกับการเช่าที่ดิน อาคาร รถยนต์และอุปกรณ์

ณ วันที่ 31 มีนาคม พ.ศ. 2563 และ 31 ธันวาคม พ.ศ. 2562 ภาระผูกพันสำหรับจำนวนเงินขั้นต่ำที่ต้องจ่ายภายใต้สัญญาเช่า
ที่ยกเลิกไม่ได้ มีดังนี้

*ตั้งแต่วันที่ 1 มกราคม พ.ศ. 2563 กลุ่มกิจการรับรู้หนี้สินตามสัญญาเช่าเนื่องจากการนำมาตรฐานการรายงานทางการเงินใหม่มาปฏิบัติ (หมายเหตุ 4) ดังนั้นภาระผูกพัน ณ วันที่ 31 มีนาคม พ.ศ. 2563 จึงแสดงภาระผูกพันสำหรับสัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำเท่านั้น ไม่สามารถเปรียบเทียบได้กับภาระผูกพัน ณ วันที่ 31 ธันวาคม พ.ศ. 2562

15.3 	การค้ำประกัน

ณ วันที่ 31 มีนาคม พ.ศ. 2563 บริษัทค้ำประกันวงเงินกู้ยืมจากธนาคารให้บริษัทย่อยเป็นจำนวน 340 ล้านบาท และ 
3 ล้านเหรียญสหรัฐฯ (31 ธันวาคม พ.ศ. 2562 : 340 ล้านบาท และ 3 ล้านเหรียญสหรัฐฯ)

ณ วันที่ 31 มีนาคม พ.ศ. 2563 กลุ่มกิจการและบริษัทมีหนังสือค้ำประกันซึ่งออกโดยธนาคารในนามบริษัทเหลืออยู่เป็นจำนวน
18 ล้านบาทและ 17 ล้านบาท ตามลำดับ (31 ธันวาคม พ.ศ. 2562 : 17 ล้านบาทและ 16 ล้านบาท ตามลำดับ) ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจ

15.4 	คดีความ

บริษัทถูกฟ้องร้องดำเนินคดี โดยมีมูลหนี้จากการฟ้องร้องคิดเป็นจำนวนรวมประมาณ 96 ล้านบาท ซึ่งคดีฟ้องร้องดังกล่าว 
ส่วนใหญ่เกี่ยวเนื่องกับการที่บริษัทถูกกล่าวหาว่าประพฤติผิดสัญญาจ้างทำของ เรียกทรัพย์คืนและเรียกร้องค่าเสียหาย ในขณะนี้คดียังอยู่ในระหว่างการพิจารณาของศาลชั้นต้น ฝ่ายบริหารและที่ปรึกษาทางกฎหมายของบริษัทพิจารณาแล้วเห็นว่าเรื่องดังกล่าวจะไม่ก่อให้เกิดผลเสียหายอย่างมีสาระสำคัญต่อบริษัท ดังนั้นจึงไม่มีการตั้งสำรองสำหรับหนี้สินไว้ในบัญชี

เมื่อวันที่ 12 พฤษภาคม พ.ศ. 2563 ที่ประชุมคณะกรรมการบริษัทครั้งที่ 4/2563 มีมติอนุมัติให้เพิ่มทุนจดทะเบียนของบริษัท 
ทีโอเอ โค๊ทติ้ง (ประเทศเมียนมาร์) จำกัด จำนวน 5 ล้านดอลลาร์สหรัฐฯ หรือประมาณ 160 ล้านบาท ซึ่งภายหลังจากการเพิ่มทุนบริษัทมีสัดส่วนการลงทุนเพิ่มขึ้นจากเดิมร้อยละ 99 เป็นร้อยละ 99.29

| 1	ข้อมูลทั่วไป |



| 2	เกณฑ์การจัดทำข้อมูลทางการเงิน |



| 3	นโยบายการบัญชี |



| 4	การนำมาตรฐานการรายงานทางการเงินใหม่มาถือปฏิบัติและการเปลี่ยนแปลงนโยบายการบัญชี |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ตามที่รายงานไว้เดิม ณ วันที่ 31 ธันวาคม  พ.ศ. 2562 | ผลกระทบของ TAS 32 และ TFRS 9 | ผลกระทบของ TFRS 16 | ตามที่ปรับปรุงใหม่ ณ วันที่ 1 มกราคม  พ.ศ. 2563 |

|  | พันบาท | พันบาท | พันบาท | พันบาท |

|  |  |  |  |  |

| สินทรัพย์ |  |  |  |  |

|  |  |  |  |  |

| สินทรัพย์หมุนเวียน |  |  |  |  |

| สินทรัพย์ทางการเงินที่วัดมูลค่าด้วย    มูลค่ายุติธรรมผ่านกำไรหรือขาดทุน | - | 5,261,903 | - | 5,261,903 |

| เงินลงทุนในหลักทรัพย์เพื่อค้า | 5,261,903 | (5,261,903) | - | - |

| ลูกหนี้การค้าและลูกหนี้อื่น | 3,037,378 | (77,593) | - | 2,959,785 |

| ส่วนของลูกหนี้ตามสัญญาเช่าซื้อที่ครบกำหนดชำระในหนึ่งปี | 53,441 | 1,282 | - | 54,723 |

|  |  |  |  |  |

| สินทรัพย์ไม่หมุนเวียน |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น | - | 5,710 | - | 5,710 |

| เงินลงทุนระยะยาวอื่น | 5,710 | (5,710) | - | - |

| สินทรัพย์สิทธิการใช้ | - | - | 1,370,264 | 1,370,264 |

| สินทรัพย์ไม่มีตัวตน | 315,334 | - | (200,060) | 115,274 |

| สินทรัพย์ภาษีเงินได้รอการตัดบัญชี | 105,053 | 5,743 | - | 110,796 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ตามที่รายงานไว้เดิม ณ วันที่ 31 ธันวาคม  พ.ศ. 2562 | ผลกระทบของ TAS 32 และ TFRS 9 | ผลกระทบของ TFRS 16 | ตามที่ปรับปรุงใหม่ ณ วันที่ 1 มกราคม  พ.ศ. 2563 |

|  | พันบาท | พันบาท | พันบาท | พันบาท |

|  |  |  |  |  |

| หนี้สินและส่วนของเจ้าของ |  |  |  |  |

|  |  |  |  |  |

| หนี้สินหมุนเวียน |  |  |  |  |

| เจ้าหนี้การค้าและเจ้าหนี้อื่น | 3,752,317 | - | (22,400) | 3,729,917 |

| ส่วนของหนี้สินตามสัญญาเช่าที่ครบ    กำหนดชำระภายในหนึ่งปี | - | - | 140,742 | 140,742 |

|  |  |  |  |  |

| หนี้สินไม่หมุนเวียน |  |  |  |  |

| หนี้สินตามสัญญาเช่า | - | - | 1,051,862 | 1,051,862 |

|  |  |  |  |  |

| ส่วนของเจ้าของ |  |  |  |  |

| กำไรสะสม | 3,444,468 | (60,523) | - | 3,383,945 |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย | (75,499) | (10,045) | - | (85,544) |



|  | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | ตามที่รายงานไว้เดิม ณ วันที่ 31 ธันวาคม  พ.ศ. 2562 | ผลกระทบของ TAS 32 และ TFRS 9 | ผลกระทบของ TFRS 16 | ตามที่ปรับปรุงใหม่ ณ วันที่ 1 มกราคม  พ.ศ. 2563 |

|  | พันบาท | พันบาท | พันบาท | พันบาท |

|  |  |  |  |  |

| สินทรัพย์ |  |  |  |  |

|  |  |  |  |  |

| สินทรัพย์หมุนเวียน |  |  |  |  |

| สินทรัพย์ทางการเงินที่วัดมูลค่าด้วย    มูลค่ายุติธรรมผ่านกำไรหรือขาดทุน | - | 4,954,086 | - | 4,954,086 |

| เงินลงทุนในหลักทรัพย์เพื่อค้า | 4,954,086 | (4,954,086) | - | - |

| ลูกหนี้การค้าและลูกหนี้อื่น | 2,932,367 | (33,668) | - | 2,898,699 |

| ส่วนของลูกหนี้ตามสัญญาเช่าซื้อที่ครบกำหนดชำระในหนึ่งปี | 50,647 | 1,282 | - | 51,929 |

|  |  |  |  |  |

| สินทรัพย์ไม่หมุนเวียน |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น | - | 5,710 | - | 5,710 |

| เงินลงทุนระยะยาวอื่น | 5,710 | (5,710) | - | - |

| สินทรัพย์สิทธิการใช้ | - | - | 1,139,465 | 1,139,465 |

| สินทรัพย์ไม่มีตัวตน | 122,868 | - | (9,195) | 113,673 |

| สินทรัพย์ภาษีเงินได้รอการตัดบัญชี | 69,674 | 5,068 | - | 74,742 |



|  | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | ตามที่รายงานไว้เดิม ณ วันที่ 31 ธันวาคม  พ.ศ. 2562 | ผลกระทบของ TAS 32 และ TFRS 9 | ผลกระทบของ TFRS 16 | ตามที่ปรับปรุงใหม่ ณ วันที่ 1 มกราคม  พ.ศ. 2563 |

|  | พันบาท | พันบาท | พันบาท | พันบาท |

|  |  |  |  |  |

| หนี้สินและส่วนของเจ้าของ |  |  |  |  |

|  |  |  |  |  |

| หนี้สินหมุนเวียน |  |  |  |  |

| เจ้าหนี้การค้าและเจ้าหนี้อื่น | 2,884,127 | - | (22,400) | 2,861,727 |

| ส่วนของหนี้สินตามสัญญาเช่าที่ถึง    กำหนดชำระภายในหนึ่งปี | - | - | 126,780 | 126,780 |

|  |  |  |  |  |

| หนี้สินไม่หมุนเวียน |  |  |  |  |

| หนี้สินตามสัญญาเช่า | - | - | 1,025,890 | 1,025,890 |

|  |  |  |  |  |

| ส่วนของเจ้าของ |  |  |  |  |

| กำไรสะสม | 3,072,171 | (27,318) | - | 3,044,853 |



|  | ข้อมูลทางการเงิน รวม | ข้อมูลทางการเงิน เฉพาะกิจการ |

|  | พันบาท | พันบาท |

|  |  |  |

| ภาระผูกพันตามสัญญาเช่าดำเนินงานที่ได้เปิดเผยไว้     ณ วันที่ 31 ธันวาคม พ.ศ. 2562 | 575,978 | 512,844 |

| (หัก):	ผลกระทบจากอัตราดอกเบี้ยการกู้ยืมส่วนเพิ่มของผู้เช่า     ณ วันที่นำใช้เป็นครั้งแรก | (226,301) | (182,056) |

| (หัก):	สัญญาเช่าระยะสั้นที่รับรู้เป็นค่าใช้จ่ายตามวิธีเส้นตรง | (41,863) | (14,460) |

| (หัก):	สัญญาเช่าซึ่งสินทรัพย์อ้างอิงมีมูลค่าต่ำที่รับรู้เป็นค่าใช้จ่ายตามวิธีเส้นตรง | (12,612) | (9,892) |

| บวก:	รายการปรับปรุงที่เกี่ยวข้องกับการต่อสัญญาและการยกเลิกสัญญาเช่า | 897,447 | 846,234 |

| (หัก):	รายการปรับปรุงที่เกี่ยวข้องกับการเปลี่ยนแปลงในอัตราหรือดัชนีที่กระทบ    ต่อจำนวนเงินผันแปรตามสัญญา | (45) | - |

| หนี้สินตามสัญญาเช่า ณ วันที่ 1 มกราคม พ.ศ. 2563 | 1,192,604 | 1,152,670 |

|  |  |  |

| หนี้สินตามสัญญาเช่า - ส่วนที่หมุนเวียน | 140,742 | 126,780 |

| หนี้สินตามสัญญาเช่า - ส่วนที่ไม่หมุนเวียน | 1,051,862 | 1,025,890 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม พ.ศ. 2563 | 1 มกราคม  พ.ศ. 2563 | 31 มีนาคม  พ.ศ. 2563 | 1 มกราคม  พ.ศ. 2563 |

|  | พันบาท | พันบาท | พันบาท | พันบาท |

|  |  |  |  |  |

| ที่ดิน | 414,215 | 405,900 | 208,251 | 215,034 |

| อสังหาริมทรัพย์ | 847,983 | 871,809 | 824,573 | 847,571 |

| ยานพาหนะ | 95,238 | 92,555 | 79,090 | 76,860 |

| รวมสินทรัพย์สิทธิการใช้ | 1,357,436 | 1,370,264 | 1,111,914 | 1,139,465 |



| 5	ประมาณการทางบัญชี |



| 6	ข้อมูลตามส่วนงาน |



| 7	มูลค่ายุติธรรม |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม |

|  | ข้อมูลระดับที่ 1 | ข้อมูลระดับที่ 1 | ข้อมูลระดับที่ 1 | ข้อมูลระดับที่ 2 | ข้อมูลระดับที่ 2 | ข้อมูลระดับที่ 3 | ข้อมูลระดับที่ 3 | ข้อมูลระดับที่ 3 | รวม | รวม |

|  | 31 มีนาคม  พ.ศ. 2563 พันบาท | 31 ธันวาคม พ.ศ. 2562 พันบาท | 31 ธันวาคม พ.ศ. 2562 พันบาท | 31 มีนาคม  พ.ศ. 2563 พันบาท | 31 ธันวาคม พ.ศ. 2562 พันบาท | 31 ธันวาคม พ.ศ. 2562 พันบาท | 31 มีนาคม  พ.ศ. 2563 พันบาท | 31 ธันวาคม พ.ศ. 2562 พันบาท | 31 มีนาคม  พ.ศ. 2563 พันบาท | 31 ธันวาคม พ.ศ. 2562 พันบาท |

| สินทรัพย์ |  |  |  |  |  |  |  |  |  |  |

|  |  |  |  |  |  |  |  |  |  |  |

| สินทรัพย์ทางการเงินที่วัดมูลค่าด้วย    มูลค่ายุติธรรมผ่านกำไรขาดทุน |  |  |  |  |  |  |  |  |  |  |

| เงินลงทุนในหลักทรัพย์เพื่อค้า | 153,232 | 220,711 | 220,711 | 4,168,706 | 5,041,192 | 5,041,192 | - | - | 4,321,938 | 5,261,903 |

|  |  |  |  |  |  |  |  |  |  |  |

| สินทรัพย์ทางการเงินที่วัดมูลค่าด้วย    มูลค่ายุติธรรมผ่านกำไรขาดทุน    เบ็ดเสร็จอื่น |  |  |  |  |  |  |  |  |  |  |

| เงินลงทุนระยะยาวอื่น | - | - | - | - | - | - | 5,710 | 5,710 | 5,710 | 5,710 |

| รวมสินทรัพย์ | 153,232 | 220,711 | 220,711 | 4,168,706 | 5,041,192 | 5,041,192 | 5,710 | 5,710 | 4,327,648 | 5,267,613 |



|  | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | ข้อมูลระดับที่ 1 | ข้อมูลระดับที่ 1 | ข้อมูลระดับที่ 2 | ข้อมูลระดับที่ 2 | ข้อมูลระดับที่ 3 | ข้อมูลระดับที่ 3 | รวม | รวม |

|  | 31 มีนาคม  พ.ศ.  2563 พันบาท | 31 ธันวาคม พ.ศ.  2562 พันบาท | 31 มีนาคม  พ.ศ.  2563 พันบาท | 31 ธันวาคม พ.ศ.  2562 พันบาท | 31 มีนาคม  พ.ศ.  2563 พันบาท | 31 ธันวาคม พ.ศ.  2562 พันบาท | 31 มีนาคม  พ.ศ.  2563 พันบาท | 31 ธันวาคม พ.ศ.  2562 พันบาท |

| สินทรัพย์ |  |  |  |  |  |  |  |  |

|  |  |  |  |  |  |  |  |  |

| สินทรัพย์ทางการเงินที่วัดมูลค่าด้วย    มูลค่ายุติธรรมผ่านกำไรขาดทุน |  |  |  |  |  |  |  |  |

| เงินลงทุนในหลักทรัพย์เพื่อค้า | 150,075 | 218,211 | 3,959,011 | 4,735,875 | - | - | 4,109,086 | 4,954,086 |

|  |  |  |  |  |  |  |  |  |

| สินทรัพย์ทางการเงินที่วัดมูลค่าด้วย    มูลค่ายุติธรรมผ่านกำไรขาดทุน    เบ็ดเสร็จอื่น |  |  |  |  |  |  |  |  |

| เงินลงทุนระยะยาวอื่น | - | - | - | - | 5,710 | 5,710 | 5,710 | 5,710 |

| รวมสินทรัพย์ | 150,075 | 218,211 | 3,959,011 | 4,735,875 | 5,710 | 5,710 | 4,114,796 | 4,959,796 |



| 8	สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน |



|  | ข้อมูลทางการเงินรวม | ข้อมูลทางการเงินเฉพาะกิจการ |

|  | พันบาท | พันบาท |

|  |  |  |

| มูลค่าตามบัญชีต้นงวด | - | - |

| รายการปรับปรุงจากการนำมาตรฐาน     การรายงานทางการเงินฉบับใหม่มาถือปฏิบัติ (หมายเหตุ 4) | 5,261,903 | 4,954,086 |

| การซื้อเพิ่มขึ้น | 3,154,735 | 2,895,208 |

| การจำหน่าย | (3,926,643) | (3,575,105) |

| กาการเปลี่ยนแปลงของมูลค่ายุติธรรม | (168,057) | (165,103) |

| มูลค่าตามบัญชีสิ้นงวด | 4,321,938 | 4,109,086 |



| 9	ลูกหนี้การค้าและลูกหนี้อื่น |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม พ.ศ. 2563 | 31 ธันวาคม  พ.ศ. 2562 | 31 มีนาคม พ.ศ. 2563 | 31 ธันวาคม  พ.ศ. 2562 |

|  | พันบาท | พันบาท | พันบาท | พันบาท |

|  |  |  |  |  |

| ลูกหนี้การค้า - กิจการที่เกี่ยวข้องกัน     (หมายเหตุ 13 ค)) | 194,520 | 200,774 | 1,185,229 | 1,061,005 |

| ลูกหนี้การค้า - กิจการอื่น | 2,647,062 | 2,689,898 | 1,837,983 | 1,737,249 |

| รวมลูกหนี้การค้า - สุทธิ | 2,841,582 | 2,890,672 | 3,023,212 | 2,798,254 |

|  |  |  |  |  |

| ลูกหนี้อื่น - กิจการที่เกี่ยวข้องกัน    (หมายเหตุ 13 ค)) | 5,471 | 4,831 | 7,865 | 9,067 |

| ลูกหนี้อื่น - กิจการอื่น | 91,988 | 87,809 | 29,953 | 33,316 |

| รายได้ค้างรับ - กิจการที่เกี่ยวข้องกัน    (หมายเหตุ 13 ค)) | 15,759 | 12,345 | 58,246 | 54,786 |

| รายได้ค้างรับ - กิจการอื่น | 29,523 | 41,721 | 26,245 | 36,944 |

| รวมลูกหนี้อื่น | 142,741 | 146,706 | 122,309 | 134,113 |

| รวมลูกหนี้การค้าและลูกหนี้อื่น - สุทธิ | 2,984,323 | 3,037,378 | 3,145,521 | 2,932,367 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม พ.ศ. 2563 | 31 ธันวาคม  พ.ศ. 2562 | 31 มีนาคม พ.ศ. 2563 | 31 ธันวาคม  พ.ศ. 2562 |

|  | พันบาท | พันบาท | พันบาท | พันบาท |

|  |  |  |  |  |

| ลูกหนี้การค้า - กิจการที่เกี่ยวข้องกัน |  |  |  |  |

| ไม่เกิน 3 เดือน | 132,950 | 136,886 | 283,752 | 238,512 |

| 3 - 6 เดือน | 19,015 | 18,146 | 74,416 | 86,835 |

| 6 - 12 เดือน | 32,756 | 33,703 | 148,591 | 278,602 |

| มากกว่า 12 เดือน | 21,531 | 27,355 | 996,435 | 748,730 |

| รวม | 206,252 | 216,090 | 1,503,194 | 1,352,679 |

| หัก: ค่าเผื่อการด้อยค่า | (11,732) | (15,316) | (317,965) | (291,674) |

| รวมลูกหนี้การค้า - กิจการที่เกี่ยวข้องกัน, สุทธิ | 194,520 | 200,774 | 1,185,229 | 1,061,005 |

|  |  |  |  |  |

| ลูกหนี้การค้า - กิจการอื่น |  |  |  |  |

| ไม่เกิน 3 เดือน | 2,424,045 | 2,426,250 | 1,759,818 | 1,628,534 |

| 3 - 6 เดือน | 137,632 | 135,545 | 50,942 | 71,570 |

| 6 - 12 เดือน | 103,033 | 77,758 | 49,779 | 31,004 |

| มากกว่า 12 เดือน | 264,289 | 234,579 | 97,937 | 86,864 |

| รวม | 2,928,999 | 2,874,132 | 1,958,476 | 1,817,972 |

| หัก: ค่าเผื่อการด้อยค่า | (281,937) | (184,234) | (120,493) | (80,723) |

| รวมลูกหนี้การค้า - กิจการอื่น, สุทธิ | 2,647,062 | 2,689,898 | 1,837,983 | 1,737,249 |

| รวมลูกหนี้การค้า - สุทธิ | 2,841,582 | 2,890,672 | 3,023,212 | 2,798,254 |



| 10	เงินลงทุนในบริษัทย่อย |



|  | ข้อมูลทางการเงินเฉพาะกิจการ |

|  | 31 มีนาคม พ.ศ. 2563 |

|  | พันบาท |

|  |  |

| ราคาตามบัญชีต้นงวด - สุทธิ | 3,219,848 |

| การลงทุนเพิ่ม | 26,957 |

| ราคาตามบัญชีสิ้นงวด - สุทธิ | 3,246,805 |



| ชื่อบริษัท | ประเทศที่จดทะเบียน | ลักษณะธุรกิจ |  |  | ข้อมูลทางการเงิน เฉพาะกิจการ | ข้อมูลทางการเงิน เฉพาะกิจการ |

| ชื่อบริษัท | ประเทศที่จดทะเบียน | ลักษณะธุรกิจ | สัดส่วนความเป็นเจ้าของ | สัดส่วนความเป็นเจ้าของ | เงินลงทุนตามวิธีราคาทุน | เงินลงทุนตามวิธีราคาทุน |

| ชื่อบริษัท | ประเทศที่จดทะเบียน | ลักษณะธุรกิจ | 31 มีนาคม พ.ศ. 2563 | 31 ธันวาคม พ.ศ. 2562 | 31 มีนาคม พ.ศ. 2563 | 31 ธันวาคม พ.ศ. 2562 |

| ชื่อบริษัท | ประเทศที่จดทะเบียน | ลักษณะธุรกิจ | % | % | พันบาท | พันบาท |

| บริษัทย่อย |  |  |  |  |  |  |

| บริษัท ทีโอเอ เพ้นท์     (ประเทศอินโดนีเซีย)     จำกัด | อินโดนีเซีย | นำเข้าและจัดจำหน่ายผลิตภัณฑ์สีทาอาคาร ผลิตภัณฑ์สีและสารเคลือบผิว และผลิตภัณฑ์ประเภทอื่น | 99.75 | 75.00 | 105,578 | 78,621 |



| 11	ที่ดิน อาคาร และอุปกรณ์  สินทรัพย์สิทธิการใช้ และสินทรัพย์ไม่มีตัวตน |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

| สำหรับงวดสามเดือนสิ้นสุดวันที่     31 มีนาคม พ.ศ. 2563 | ที่ดิน อาคาร และอุปกรณ์ พันบาท | สินทรัพย์สิทธิการใช้ พันบาท | สินทรัพย์ไม่มีตัวตน พันบาท | ที่ดิน อาคาร และอุปกรณ์ พันบาท | สินทรัพย์สิทธิการใช้ พันบาท | สินทรัพย์ไม่มีตัวตน พันบาท |

|  |  |  |  |  |  |  |

| ราคาตามบัญชีต้นงวด - สุทธิ | 2,756,600 | - | 315,334 | 1,198,615 | - | 122,868 |

| รายการปรับปรุงจากการนำมาตรฐาน     การรายงานทางการเงินฉบับใหม่     มาถือปฏิบัติ (หมายเหตุ 4) | - | 1,370,264 | (200,060) | - | 1,139,465 | (9,195) |

| การซื้อเพิ่ม | 68,972 | 9,181 | 11,608 | 38,444 | 9,180 | 11,607 |

| การจำหน่ายออกไป | (28) | - | - | (14) | - | - |

| การโอนเข้าระหว่างงวด | 2,397 | - | - | 1,620 | - | - |

| ค่าเสื่อมราคาและค่าตัดจำหน่าย | (88,244) | (41,950) | (3,326) | (53,508) | (36,731) | (3,140) |

| ผลต่างของอัตราแลกเปลี่ยน | 39,104 | 19,941 | (2) | - | - | - |

| ราคาตามบัญชีสิ้นงวด - สุทธิ | 2,778,801 | 1,357,436 | 123,554 | 1,185,157 | 1,111,914 | 122,140 |



| 12	ภาษีเงินได้ |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | พ.ศ. 2563 | พ.ศ.  2562 | พ.ศ. 2563 | พ.ศ.  2562 |

|  | พันบาท | พันบาท | พันบาท | พันบาท |

|  |  |  |  |  |

| ภาษีเงินได้งวดปัจจุบัน | 162,330 | 169,767 | 156,389 | 159,516 |

| ภาษีเงินได้รอการตัดบัญชี | 7,784 | 7,253 | (2,439) | 260 |

|  | 170,114 | 177,020 | 153,950 | 159,776 |



| 13	รายการกับบุคคลหรือกิจการที่เกี่ยวข้องกัน |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ | นโยบายการกำหนดราคา |

|  | พ.ศ. 2563 พันบาท | พ.ศ.  2562 พันบาท | พ.ศ. 2563 พันบาท | พ.ศ. 2562 พันบาท | นโยบายการกำหนดราคา |

|  |  |  |  |  |  |

| รายได้จากการขายสินค้า |  |  |  |  |  |

| บริษัทย่อย | - | - | 167,275 | 286,032 | ราคาเทียบเคียงกับราคาตลาด |

| กิจการที่เกี่ยวข้องกันอื่น | 112,854 | 146,042 | 110,991 | 144,987 | ราคาเทียบเคียงกับราคาตลาด |

|  |  |  |  |  |  |

| รายได้จากการบริการ |  |  |  |  |  |

| บริษัทย่อย | - | - | 3,464 | 5,173 | ราคาตามสัญญา |

| กิจการที่เกี่ยวข้องกันอื่น | 2,047 | 1,821 | 2,047 | 1,821 | ราคาตามสัญญา |

|  |  |  |  |  |  |

| รายได้ค่าเช่า |  |  |  |  |  |

| บริษัทย่อย | - | - | 1,504 | 1,546 | ราคาตามสัญญา |

| กิจการที่เกี่ยวข้องกันอื่น | 2,176 | 2,070 | 2,154 | 1,945 | ราคาตามสัญญา |

|  |  |  |  |  |  |

| รายได้อื่น |  |  |  |  |  |

| บริษัทย่อย | - | - | 473 | 3,132 | ราคาตามสัญญา |

| กิจการที่เกี่ยวข้องกันอื่น | 183 | 475 | 183 | 475 | ราคาตามสัญญา |

|  |  |  |  |  |  |

| ดอกเบี้ยรับ |  |  |  |  |  |

| บริษัทย่อย | - | - | 675 | 3,140 | ร้อยละ 3.00 - 3.50 ต่อปี |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงิน เฉพาะกิจการ | ข้อมูลทางการเงิน เฉพาะกิจการ | นโยบายการกำหนดราคา |

|  | พ.ศ. 2563 พันบาท | พ.ศ.  2562 พันบาท | พ.ศ. 2563 พันบาท | พ.ศ. 2562 พันบาท | นโยบายการกำหนดราคา |

|  |  |  |  |  |  |

| การซื้อสินค้า |  |  |  |  |  |

| บริษัทย่อย | - | - | 298 | 37,295 | ราคาเทียบเคียงกับราคาตลาด |

| กิจการที่เกี่ยวข้องกันอื่น | 295,765 | 118,782 | 291,293 | 117,361 | ราคาเทียบเคียงกับราคาตลาด |

|  |  |  |  |  |  |

| ค่าจ้างผลิตสินค้า |  |  |  |  |  |

| กิจการที่เกี่ยวข้องกันอื่น | 603 | 603 | 603 | 603 | ราคาตามสัญญา |

|  |  |  |  |  |  |

| ค่าส่งเสริมการขาย |  |  |  |  |  |

| บริษัทย่อย | - | - | - | 101,588 | ราคาตามสัญญา |

|  |  |  |  |  |  |

| ค่าเช่าจ่าย |  |  |  |  |  |

| กิจการที่เกี่ยวข้องกันอื่น | 1,478 | 28,180 | 1,478 | 28,180 | ราคาตามสัญญา |

|  |  |  |  |  |  |

| การจ่ายหนี้สินตาม    สัญญาเช่า |  |  |  |  |  |

| กิจการที่เกี่ยวข้องกันอื่น | 22,880 | - | 22,880 | - | ราคาตามสัญญา |

|  |  |  |  |  |  |

| ดอกเบี้ยจ่าย |  |  |  |  |  |

| กิจการที่เกี่ยวข้องกันอื่น | 5,616 | - | 5,616 | - | ราคาตามสัญญา |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม  พ.ศ. 2563 | 31 ธันวาคม  พ.ศ.  2562 | 31 มีนาคม  พ.ศ. 2563 | 31 ธันวาคม  พ.ศ.  2562 |

|  | พันบาท | พันบาท | พันบาท | พันบาท |

| ลูกหนี้ |  |  |  |  |

| บริษัทย่อย | - | - | 1,037,470 | 907,821 |

| กิจการที่เกี่ยวข้องกันอื่น | 215,750 | 217,950 | 213,870 | 217,037 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม  พ.ศ. 2563 | 31 ธันวาคม  พ.ศ.  2562 | 31 มีนาคม  พ.ศ. 2563 | 31 ธันวาคม  พ.ศ.  2562 |

|  | พันบาท | พันบาท | พันบาท | พันบาท |

| เจ้าหนี้ |  |  |  |  |

| บริษัทย่อย | - | - | 246 | 5,050 |

| กิจการที่เกี่ยวข้องกันอื่น | 224,751 | 266,079 | 216,837 | 256,331 |

|  |  |  |  |  |

| หนี้สินตามสัญญาเช่า |  |  |  |  |

| กิจการที่เกี่ยวข้องกันอื่น | 983,223 | - | 983,223 | - |



|  | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | พ.ศ. 2563 | พ.ศ. 2562 |

|  | พันบาท | พันบาท |

|  |  |  |

| มูลค่าตามบัญชีต้นงวด | 6,021 | 436,394 |

| เงินให้กู้ระหว่างงวด | 67,949 | 11,927 |

| เงินรับชำระคืนระหว่างงวด | (1,202) | (141,544) |

| หัก  ค่าเผื่อการด้อยค่า | (1,819) | - |

| มูลค่าตามบัญชีสิ้นงวด | 70,949 | 306,777 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | พ.ศ. 2563 | พ.ศ.  2562 | พ.ศ. 2563 | พ.ศ.  2562 |

|  | พันบาท | พันบาท | พันบาท | พันบาท |

|  |  |  |  |  |

| เงินเดือนและผลประโยชน์ระยะสั้นอื่น | 27,288 | 21,111 | 27,288 | 21,111 |

| ผลประโยชน์หลังออกจากงาน | 328 | 328 | 328 | 328 |

| รวม | 27,616 | 21,439 | 27,616 | 21,439 |



| 14	เงินปันผล |



| 15	ภาระผูกพันและเหตุการณ์ที่อาจเกิดขึ้น |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม  พ.ศ. 2563 | 31 ธันวาคม  พ.ศ.  2562 | 31 มีนาคม  พ.ศ. 2563 | 31 ธันวาคม  พ.ศ.  2562 |

|  | พันบาท | พันบาท | พันบาท | พันบาท |

|  |  |  |  |  |

| ที่ดิน อาคาร และอุปกรณ์ | 39,548 | 68,153 | 39,548 | 53,277 |

| สินทรัพย์ไม่มีตัวตน | 180,742 | 168,850 | 180,742 | 168,850 |

| รวม | 220,290 | 237,003 | 220,290 | 222,127 |



|  | ข้อมูลทางการเงินรวม | ข้อมูลทางการเงินรวม | ข้อมูลทางการเงินเฉพาะกิจการ | ข้อมูลทางการเงินเฉพาะกิจการ |

|  | 31 มีนาคม  พ.ศ. 2563* | 31 ธันวาคม  พ.ศ.  2562 | 31 มีนาคม  พ.ศ. 2563* | 31 ธันวาคม  พ.ศ.  2562 |

|  | พันบาท | พันบาท | พันบาท | พันบาท |

|  |  |  |  |  |

| ภายใน 1 ปี | 26,582 | 128,709 | 12,339 | 101,916 |

| เกินกว่า 1 ปีแต่ไม่เกิน 5 ปี | 10,148 | 305,432 | 6,732 | 271,262 |

| เกินกว่า 5 ปี | - | 141,837 | - | 139,666 |

| รวม | 36,730 | 575,978 | 19,071 | 512,844 |



| 16	เหตุการณ์ภายหลังวันที่ในรายงาน |